เรื่องร้องเรียน (ทางเท้า,สะพาน,ความปลอดภัย) วันที่ 2022-06-03 18:01:10 — แขวงดินแดง เขตดินแดง กรุงเทพมหานคร
บริเวณสะพานลอย หน้าศูนย์ฝึก รด. ฝั่งตรงข้ามสโมสรทหารบก ถ.วิภาวดี มีการก่อสร้างทางเท้านานหลายเดือนไม่เสร็จ ปัจจุบันประชาชนเดินไม่สะดวก และค่อนข้างอันตราย เนื่องจากต้องลงเดินริมพื้นถนนในบางช่วง 

ขณะที่ฝั่งตรงกันข้ามก็เช่นกันค่ะ มีการระเบิดทางเท้าเป็นระยะ จนพื้นแตก ไม่สะดวกต่อการเดินอย่างยิ่ง ไม่รวมการนำท่อขนาดเท่าทางเท้ามาวางขวาง ทำให้ผู้เดินเท้าต้องลงเดินบนพื้นถนนเพื่อหลบท่อนั้น ซึ่งอันตรายอย่างยิ่ง

ระยะเวลาที่เริ่มมีการระเบิดพื้นเตรียมพื้นที่ก่อสร้างไม่แน่ใจว่าเริ่มตั้งแต่เมื่อใด แต่สำหรับดิฉันที่เพิ่งย้ายมาทำงานย่านนี้ เห็นสภาพนี้และก่อนหน้านี้มาไม่ต่ำกว่า 4 เดือน

ปล. ตัวสะพานลอยเองก็เป็นสะพานที่อยู่ในช่วงปรับปรุงมานาน แต่ก็ยังไม่แล้วเสร็จ ขาสะพานด้านหนึ่งขาด ตั้งไว้ลอยๆ ทั้งนี้ทางลงด้านที่ขาดมีเหล็กกั้นอยู่ เพื่อป้องกันอันตราย แต่ก็ยังเป็นสภาพที่ไม่น่ามองอยู่ดีค่ะ